钦定古今图书集成/理学汇编/字学典/第110卷 > 张九成
## 钦定古今图书集成/理学汇编/字学典/第110卷 > 张九成

按：《宋史》本传：“张九成，字子韶。”〈号横浦〉其先开封人，徙居
钱塘。绍兴二年，策进士，擢寘首选，除宗正少卿、刑部
侍郎，谪居南安，起知温州。宝庆初，特赠太师，封崇国
公，谥“文忠。”

按《横浦家传》，横浦先生旧自号“无垢居士，无垢”之号
闻天下。先生著述，天下罔有阙违，独简帖字画得者
稀少。先生笔下如三峡倒流，遇顺倾泻，凡见之真草，
横斜曲直，有张草圣之笔，刊之琬琰，灿然可观。如龙
蛇之奋蛰，如珠之走盘，亦足以增人意气。书，心画也，
岂执笔学古人手法而后能之！